মোহাম্মদ নজাবত আলী: একটি স্বল্পোন্নত উন্নয়নশীল রাষ্ট্র থেকে ধনী রাষ্ট্রে পরিণত হওয়া একেবারে সহজ কথা নয়। কারণ যে দেশে এখনো ২২শতাংশ মানুষ দারিদ্র্য সীমার নিচে বাস করছে, দুর্নীতির ভয়াল থাবা, দক্ষ মানব সম্পদের অভাব, রাজনৈতিক বিরোধ, সামাজিক বৈষম্য, চরম বেকারত্ব, সে দেশ কিভাবে আগামী ৩৫বছরের মধ্যে ধনী রাষ্ট্রে রূপান্তরিত হবে বিষয়টি নিঃসন্দেহে বিষ্ময়করও বটে। তাছাড়া রাজনৈতিক অস্থিরতা, হানাহানি, ঘুষ, দুর্নীতি সহ নানা কারণে বাংলাদেশে দেশি, বিদেশি বিনিয়োগ কমেছে।